Op 11 April 2008 het die eerte Afrikaanse tiener fliek op die groot skerms begin draai. Wimpie is die skool se grootste "nerd" en sy drome van populariteit begin lyk soos 'n moontlikheid wanneer hy skielik vriende raak met die skool se populêrste meisie. Die fliek mik om insae te lewer oor die tipiese dag tot dag lewe vanhedendaagse Afrikaanse tieners in 'n soortgelyke styl van iets soos "Roadtrip". Juis omdat die fliek 'n tiener komedie is, is daar besluitdat die musiek van die klankbaan ook gemik moet wees op 'n jong en energieke gehoor. Die resultaat is 'n mengsel van Afrikaanse "pop" en "punk rock" deur dieinspirerende jong groepe wat huidiglik die "trendsetters" is. Die klankbaan het snitte op van die Die Melktert Kommissie, Glaskas, éF-éL, Albert de Wet, Straatligkinders, Shaun V en Carlé Dit is ook die eerste plaaslike fliek wat trots kan sê dat drie van die snitte op die klankbaan oorspronklike snitte is wat spesiaal vir die fliek geskryf is. Die liedjies is Albert de Wet se "Bakgat" wat hy saam met Quentin Prinsloo opvoer, "Not Human" van Shuan V en "By Jou" van Carlé.